text: El BLOC farà primàries obertes a la ciutadania per escollir els seus candidats i candidates a les eleccions generals | Actualitat Valenciana
  Inici Política El BLOC farà primàries obertes a la ciutadania per escollir els seus...
  El BLOC farà primàries obertes a la ciutadania per escollir els seus candidats i candidates a les eleccions generals
  Les votacions se celebraran entre els dies 6 i 9 de març de forma telemàtica i el 9 de març de forma presencial.
  El Consell Nacional del BLOC, en sessió extraordinària reunida avui a València, ha aprovat el reglament de primàries pel qual s'escolliran les persones candidates del partit valencianista dins la llista de Compromís a les eleccions al Congrés i Senat del proper 28 d'abril.
  Segons el text aprovat, les candidatures es podran presentar els dies 27 i 28 de febrer i les votacions s'efectuaran els dies 6, 7, 8 i 9 de març en format telemàtic i el 9 de març en format presencial en taules distribuïdes arreu del País Valencià. El cens estarà format per totes les persones militants i simpatitzants del BLOC i també està obert a tota la ciutadania que vulga inscriure's en este cens de primàries entre els dies 27 de febrer i 4 de març.
  Proposta de primàries conjuntes i obertes
  Este reglament s'ha aprovat després de la negativa de la resta de partits de la coalició Compromís a aprofitar el procediment de primàries conjuntes i obertes a la ciutadania en marxa per a la confecció de les llistes a les Corts Valencianes, el Parlament Europeu i els principals pobles i ciutats del país, tal i com va proposar el BLOC la setmana passada.
  Davant la negativa a apostar per la coherència entre processos, l'obertura i la radicalitat democràtica, el BLOC ha decidit fer primàries obertes per triar els seus candidats i candidates a la llista de Compromís.
  Article anteriorEl Cementeri Municipal d'Almussafes amplia el seu horari d'obertura
  Article següentLa Universitat de València i l'Ajuntament presenten la publicació 'La Història d'Alzira'